Harold Demsets
Harold Demsets (ing. Harold Demsetz, 31 may 1930, Çikaqo, İllinoys – 4 yanvar 2019, Kaliforniya) — amerikalı iqtisadçı. B. A. (1953) İllinoys Universiteti; Şimal-Qərb Universitetində M. A (1954) və Ph. D (1959). O, Miçiqan Universitetində, Çikaqo Universitetində və Kaliforniya Universitetində (Los Anceles) dərs demişdir. Demsetsin əsas tədqiqat sahələri: mülkiyyət hüquqları, firma iqtisadiyyatı, inhisar və rəqabət problemləri, antiinhisar qanunvericiliyi.